Džīna Roulendsa
Virdžīnija Ketrina "Džīna" Roulendsa (angļu: Virginia Cathryn "Gena" Rowlands; dzimusi 1930. gada 19. jūnijā, mirusi 2024. gada 14. augustā) bija amerikāņu kino, teātra un televīzijas aktrise, kuras karjera izklaides industrijā turpinājās sešas desmitgades. Roulendsa bija četrkārtēja Emmy balvas un divkārtēja Zelta globusa balvas ieguvēja, sadarbojusies ar savu vīru, kinorežisoru un aktieri Džonu Kasavetisu desmit kinofilmās. Par filmām "Glorija" un A Woman Under the Influence viņa tika izvirzīta Amerikas Kinoakadēmijas balvai nominācijā "Labākā aktrise galvenajā lomā". 2015. gada augustā tika paziņots, ka Roulendsa saņems Kinoakadēmijas goda balvu. Balvu Roulendsai pasniedza 2016. gadā.